《同李游叶家池上作》
清代·朱次琦

月色浴四郊，天水一气警。坐令夜游子，投身藐姑顶。

呼吸入肺夜，照见冰玉影。坊锲谁家石，名氏高蔚炳。

百年如转烛，荐及孙曾等。想见恤纬人，严节秋霜冷。

历历葑塘皎，郁郁松烟暝。寒流泻微茫，河汉相与永。

何处人语喁，溪阴问鱼艇。

作者简介：（?—1881）广东南海人，字子襄，号稚圭。道光二十七年进士。官襄陵知县。曾解决县民争水溉田陈案，推行水田近万亩，有惠政。后隐居九江乡，学者称九江先生。其学宗郑玄、朱熹，以修行为本，以经、史、掌故、性理、词章五学为读书之实，从学者甚众，康有为亦其弟子。有《朱氏传芳集》、《大雅堂诗集》、《燔馀集》、《橐中集》。